google/wiki40b huggingface dataset:
Netaurieji metalai

Netaurieji metalai – kalnakasybos pramonėje išskiriama metalų grupė, kurią sudaro varis, švinas, nikelis ir cinkas. Kartais jiems priskiriami ir geležis, plienas, aliuminis, alavas, volframas, molibdenas, tantalas, magnis, kobaltas, bismutas, kadmis, titanas, cirkonis, stibis, manganas, berilis, chromas, germanis, vanadis, galis, hafnis, indis, niobis, renis ir talis. Šiai metalų grupei nėra priskiriami juodieji metalai ir taurieji metalai.
Gametogenezė

Gametogenezė – lytinių ląstelių gametų susidarymo procesas. Išskiriamos dvi gametogenezės formos: spermatogenezė (vyriškųjų gametų susidarymas) ir oogenezė (moteriškųjų gametų susidarymas).
Hesonitas

Hesonitas (esonitas, cinamono akmuo) – silikatų klasės, granatų grupės mineralas, grosuliaro atmaina. Cheminė formulė Ca₃Al₂(SiO₄)₃.
Kietumas pagal Mose skalę 6,5–7,5.
Permatomas hesonitas būna geltonos, oranžinės, rudai oranžinės spalvos. Šį akmenį žinojo jau senovės graikai.
Hesonitas randamas Šri Lankoje, Kanadoje, JAV Kalifornijoje, Meksikoje, Brazilijoje, Madagaskare, Vokietijoje, Čekijoje.
Babilninkai

Pavadinimo kilmė

1892 m. Kauno gubernijos gyvenamųjų vietų sąraše kaimas minimas kaip Бобельники. Tai gali būti asmenvardinis vietovardis, kilęs nuo pavardės Bobelis, tačiau gali būti kilęs ir nuo žodžio „babilius“, reiškusio kaimo pakraštyje gyvenantį skurdų valstietį.
Totoriškio piliakalnis

Piliakalnis

Piliakalnis įrengtas aukštumos kyšulyje, Gelvės dešiniajame krante, ties jos įtekėjimu į Žirnajų ežerą. Aikštelė orientuota vakarų – rytų kryptimi, 5 m ilgio, 12 m pločio. Jos rytiniame krašte supiltas 5 m aukščio, 18 m pločio pylimas išoriniu 6,5 m aukščio šlaitu. Šlaitai statūs, 8-12 m aukščio.
Piliakalnis apaugęs smarkiai praretintais lapuočiais.
Į šiaurės rytus – pietryčius nuo piliakalnio, 4 ha plote yra papėdės gyvenvietė, kurioje rasta lygios ir grublėtos keramikos.

Aplinkiniai piliakalniai

Sukinių piliakalnis 7 kmVaitkuškio piliakalnis 11 kmBartkūnų piliakalnis 6,5 kmSližių piliakalnis 10 kmKiauklių piliakalnis 20 kmMančiušėnų piliakalnis 9 kmPasodninkų piliakalnis 11 kmDainių piliakalnis 10 km
Pastaba:
Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Joachimas Lelevelis

Biografija

Nuo 1809 m. profesorius Kšemence, nuo 1818 iki 1821 metų Varšuvos bibliotekos darbuotojas, nuo 1815 m. Visuotinės istorijos katedros profesoriaus padėjėjas. Stažavosi Lenkijoje, nuo 1822 iki 1824 m. Vilniaus universiteto Visuotinės istorijos katedros profesorius. Prasidėjus „Filomatų procesui“ atleistas iš pareigų, atsidėjo istorijos studijoms.
Vilniuje jo vardu pavadinta vidurinė mokykla (Vilniaus Joachimo Lelevelio vidurinė mokykla).
Europos aikštė

Vilniaus Europos aikštė – dešiniajame Neries krante, prie Vilniaus miesto savivaldybės komplekso Konstitucijos prospekte esanti aikštė. Priklauso Šnipiškių seniūnijai. Europos aikštė yra vienas didžiausių verslo traukos centrų Vilniuje ir Lietuvoje. Be miesto savivaldybės statinio, čia stūkso ir Vilniaus apskrities viršininko administracijos, Vilniaus verslo uosto, kiti aukštuminiai pastatai. Čia 2004 m. atidarytas Europos bokštas – aukščiausias pastatas Baltijos šalyse. Centre įrengtas fontanas.
Europos aikštė, kurioje stūkso savivaldybės dangoraižis, yra viena naujausių Vilniuje. Ties aikšte Konstitucijos prospektą kerta požeminė pėsčiųjų perėja, pritaikyta neįgaliųjų judėjimui.
Greta aikštės stovi prekybos centras „Europa“, kuriame dirba kavinės, paslaugų salonai, parduotuvės, aikštėje veikia nemokamas internetas.
Oficiali Europos aikštės atidarymo data: 2004 m. gegužės 1-oji. Tada Europos aikštę atidarė Vilniaus meras Artūras Zuokas. 
Europos aikštės erdvės išnaudojamos organizuoti įvairiems renginiams: šventėms, koncertams, ūkininkų turgeliams.
Vidar klasės minų traleris

Vidar klasės minų traleris – minų traleris suprojektuotas ir pastatytas (pirmas klasės laivas) 1977 m. Bergene, Norvegijoje „Mjellem and Karlsen“ laivų statykloje. Laivas suprojektuotas taip, kad galėtų gabenti maistą, vandenį, kurą bei kitus resursus. Dėl to gali būti naudojamas kaip tiekimo laivas. Papildomai Vidar klasės laivai gali būti naudojami kaip komandiniai centrai ir koordinuoti flotilės veiksmus vykdant įvairias operacijas.

Ekipažas

Ekipažas – iki 50 žmonių.

Variklis

Du 2100 AG varikliai WICHMANN (iš viso 4200 AG)
Varbola

Istorija

X–XII a. Varbolos pilis buvo svarbus karinis ir prekybinis taškas. 1211 m. minima Henriko Latvio kronikoje kaip Castrum Warbole, nes buvo apgulta Naugardo ir Pskovo kariuomenių. Konfliktas buvo išspręstas išmokėjus 700 markių.
XIII a. buvo svarbus estų atramos taškas kaunantis su danais ir kalavijuočiais. XIV a. Varbola buvo sugriauta. XVI a. ir XVII a. vietovė buvo naudojama kaip kapinės.
1938–1941 ir 1953 m. Varbolos piliakalnis buvo tyrinėjamas. XII–XIII a. kultūriniame sluoksnyje (0,4–0,9 m) rasta liejimo formų, tiglių, žalvarinių papuošalų, arbaleto strėlių antgalių, keramikos. Aikštelės centre būta 12 m gylio šulinio.
Juozas Jaruševičius (1930)

Biografija

Žmona Birutė Didžgalvytė. 1956 m. baigė Lietuvos konservatoriją. 1956-1962 m. vaidino Kapsuko (dabar Marijampolės dramos teatras), 1963-1965 m. Klaipėdos, 1965-1996 m. Jaunimo teatre. Vaidino kino ir televizijos filmuose.
Muktijoddhā Saṃgsad KC

Istorija

Klubas įkurtas 1981 m.
Sas

Herbas „Sas” (lenk. Sas, Drag) – kilmingųjų herbas, naudotas Vengrijoje, Lenkijos Karalystėje, Lietuvos Didžiojoje Kunigaikštystėje, Abiejų Tautų Respublikoje, Rusijos imperijoje.

Aprašymas ir simbolika

Egzistuoja devynios herbo „Sas” versijos.
Raudoname lauke (Sas II) arba mėlyname lauke (Sas I) yra pavaizduotas sidabro spalvos pusmėnulio ženklas, su ragais, nukreiptais į viršų ir turinčiais po auksinę šešiakampę žvaigždę galuose, bei rodyklę arba strėlę, nukreiptą aukštyn nuo pusmėnulio vidurio. Virš šalmo yra septynios povo plunksnos, pervertos strėle.
Herbą „Sas I“ naudojo paprasti bajorai, o Herbą  „Sas II“ – aristokratai (karališko kraujo).
Sprendžiant iš herbo skydo formos, Herbo „Sas“ nešiotojai išsiskyrė kovoje su musulmonais viename iš pirmųjų kryžiaus žygių, ko gero Trečiajame kryžiaus žygyje. Ši emblema buvo žinoma ir gerbiama tarp Europos riterių, ypač prancūzų riterių. Herbe pavaizduota markgrafo karūna rodo, jog tarp herbą nešiojusių giminių buvo hercogų. 
Buvo du herbo suteikimo etapai. Pirmajame šį herbą galėjo nešioti tik aukštos kilmės asmenys. Antrajame etape herbą gavo ir paprasti kilmingieji. 
Herbe pavaizduotas pusmėnulis reiškia viltį, sėkmę ir ištikimybę, buvo perimtas iš musulmonų kryžiaus žygių metu.  Žvaigždė yra iš saksų paveldėtas laisvę reiškiantis simbolis. Strėlė rodo karinę parengtį ir greitumą.
El Palmaras (Gvatemala)

Istorija

Miestas buvo pastoviai siaubiamas Santa Marijos išsiveržimų. Po išsiveržimo XX a. pab. dalis gyventojų persikėlė toliau į naują gyvenvietę – Nuevo El Palmarą. Senasis El Palmaras galutinai sunaikintas laharo.
Zanskaras (upė)

Turizmas

Šiaurinė dalis vasara yra lankoma turistų, ypač populiarus plaukimas plaustais, nuo Čilingo iki Nimu. Žiemą, kai keliai į Zanskarą užpustyti sniegu, vienintelis kelias į Padumą – kelionė Zanskaro upės ledu. Taip galima nukeliauti nuo Čilingo iki Padumo.
Thornliebank FC

Istorija

Klubas įkurtas 1875 m. 1907 m. komanda išformuota.
Aštuonių klevų ratas Vileišių sodyboje

Aštuonių klevų ratas Vileišių sodyboje – išskirtinė klevų grupė, auganti Vilniuje, Antakalnyje, prie XX a. pradžioje statytų Petro Vileišio rūmų (dab. Lietuvių literatūros ir tautosakos institutas). Medžių ratas ošia šalia rūmų pietinio kampo, matomas nuo K. Būgos ir Antakalnio gatvių sankirtos.
Aštuoni klevai prie neobarokinio stiliaus Vileišių rūmų ansamblio nuo 2009 m. kovo 24 d. yra Vilniaus miesto savivaldybės saugomas botaninis gamtos paveldo objektas. 2014 m. liepos mėn. duomenimis, objektas vietoje nepažymėtas, išeiginėmis dienomis neprieinamas, nes yra rakinamoje teritorijoje.
Velnio advokatas

Velnio advokatas (lot. advocatus diaboli) – asmuo, Romos katalikų bažnyčioje turintis oponuoti svarstant dėl asmens paskelbimo šventuoju (kanonizacijos metu). Velnio advokatas turėjo kelti abejones, ar tikrai verta konkretų asmenį paskelbti šventuoju. Asmuo būdavo pripažįstamas šventuoju tik tada, jei šis advokatas nerasdavo jokių įtikinamų argumentų to nedaryti.
Perkeltine reikšme „velnio advokatais“ vadinami ginčininkai, kritikuojantys asmenis ar reiškinius ne todėl, kad jais netiki, o todėl, kad išnagrinėjus visus argumentus būtų tiksliau ir objektyviau įvertinta reali padėtis. Taip pat velnio advokatais vadinami ginčininkai, ginantys pačių nepalaikomą poziciją vardan sportinio įdomumo arba diskutavimo įgūdžių lavinimo.

Istorija

Velnio advokato darbą dirbdavo profesionalus teisininkas (kanonistas). Lotyniška frazė Advocatus diaboli yra paplitusi, plačiai naudojama, tačiau tai yra neoficialus atitinkamų pareigų pavadinimas: oficialiai - promotor fidei (tikėjimo stiprintojas).
Šias pareigas 1587 m. įsteigė popiežius Sikstas V, o 1983 m. panaikino popiežius Jonas Paulius II. Per šį laikotarpį nė viena kanonizacija nebuvo laikoma galiojančia, jei nagrinėjimo metu nedalyvaudavo promotor fidei. Pareigų panaikinimas labai padidino kanonizacijų skaičių (iki maždaug 500, palyginus su 98 kanonizacijomis per visą likusį XX amžių). Nėra vieningos nuomonės, ar tai teigiamas, ar neigiamas reiškinys.
Dobeslovas Kęsgaila

Biografija

Pirmąkart minimas 1442 m. Anastazijos Gedgaudienės donaciniame dokumente Vilniaus katedros koplyčiai.
Tėvas – Mykolas Kęsgaila Valimantaitis. Apie žmoną ir palikuonis duomenų nėra.
1458 m. rugsėjo 1 d. Jono Manvydaičio testamente jis liudijo kaip Vilniaus Aukštutinės pilies seniūnas.
Conwy Borough FC

Istorija

Klubas įkurtas 1977 m.
2012 m. balandžio mėn. pasikeitė Conwy United Football Club pavadinimą ir tapo Conwy Borough Football Club. Nuo 2012/13 sezono klubas žinomas kaip Conwy Borough FC.
Geležinkelis Klaipėda–Pagėgiai

Istorija

2012–2015 m. atlikti geležinkelio linijos atnaujinimo darbai. Projekto vertė – 94,5 milijonai litų.
Lisa Angell

Biografija

Vetrano gimė 1968 metais Paryžiuje, prancūzės ir italo šeimoje. Nuo 11 metų dalyvavo įvairiuose šalies radijo talentų laidose. Sulaukusi 15-os atlikėja pradėjo mokytis klasikinio dainavimo Nicos konservatorijoje, tačiau greitai mokslus metė. 2001 metais Lisa persikėlė į Paryžių, ten ji sutiko su Didier Barbelivien, kuris parašė jai dainą „Des années après“.
2009 metais atlikėja sutiko garsų šalies prodiuserį Patrick Sebastien, kuris parašė dainas debiutiniam Lisos albumui, pasirodžiusiam po poros metų. 2013 m. pasirodė antrasis atlikėjos dainų rinkinys, o dar kitais metais – ir trečiasis.
2015 m. sausį Prancūzijos transliuotojas France 2 paskelbė, jog Lisa Angell buvo uždaru būdu išrinkta atstovauti šaliai 2015 metų „Eurovizijos“ dainų konkurse. Dainininkė atliko prancūzišką baladę, pavadinimu „N’oubliez pas“ (liet. Atminkite). Konkursinėje dainoje – daug skausmingų prisiminimų apie kraštą, paliestą karo. Tačiau kūrinio žodžiuose vis dar rusena viltis, kad viskas kada nors pasikeis, pasaulyje įsivyraus taika. Dainos tekstą parašė Laure Izon ir Robert Goldman, muzikos autoriai – Michel Illouz bei R. Goldman.
Liudvikas Beržanskis

Biografija

Gediminaičių kunigaikščio Jono Beržanskio jauniausias sūnus. 1882 m. baigė Šiaulių berniukų gimnaziją. Įstojo į Petrapilio universiteto Matematikos – fizikos fakultetą. Čia išklausė keletą kursų, tačiau dėl studentiškų riaušių iš universiteto buvo pašalintas. Po to grįžo į Pluogų vienkiemį, kur susirgęs džiova, mirė.
1884–1885 m. bendradarbiavo laikraščiuose „Aušra“, 1888 m. – „Lietuviškas balsas“. Jo slapyvardžiai: J. K. Dagys, J. Kadagys, J. K-gis.
Broliai kunigas Antanas Beržanskis ir aušrininkas Jonas Beržanskis.
Danielius Binkys

Biografija

UAB Anykštos redakcija laiškų skyriaus vedėjas.
2000–2003 m. Anykščių rajono savivaldybės tarybos narys (LDDP sąraše).
Žurnalistų sąjungos narys. Radijo ryšių mėgėjas (LY2BAI).
Taurinai

Taurinai (lot. Taurini) – senovinė keltų-ligūrų tauta Alpėse, gyvenusi aukštutiniame Po upės slėnyje, dabartinio Pjemonto centre.
218 m. pr. m. e. juos atakavo Hanibalas, kurio sąjungininkai buvo insubrai. Tuo metu tarp insubrų ir taurinų vyko ilgalaikiai vaidai. Po trijų dienų apgulties Hanibalo pajėgos užgrobė pagrindinį taurinų miestą Taurasiją (lot. Taurasia). Taurinai kaip tauta istoriniuose šaltiniuose retai minimi. Manoma, kad 27 m. pr. m. e. buvo įsteigta romėnų kolonija Castra Taurinorum, vėliau vadinta Julia Augusta Taurinorum (šiuolaikinis Turinas). Tiek Livijus (v. 34), tiek Strabonas (iv. p. 209) rašė apie Taurinų kraštą, kuris apėmė ir vieną iš Alpių perėjų.
Priebalsių laipsniavimas

Priebalsių laipsniavimas – priebalsių kaitos rūšis, kai priebalsiai kisdami įgyja įvairius „laipsnius“. Šis laipsniavimas būdingas Uralo kalboms, pavyzdžiui, suomių, estų, šiaurės samių ir samodinei nganasanų. Vodų kalba tarp finų kalbų išsiskiria dideliu laipsniavimo šablonų rinkiniu. Kai kuriose šiose kalbose priebalsių laipsniavimas nėra (arba nebėra) grynai fonologinis, nors jis gali būti numanomas iš finų prokalbės rekonstrukcijos. Kalbant apie priebalsių laipsniavimo padėtį žodyje, jis yra lenicijos rūšis, kuriai būdingi tiek kiekybiniai (pvz., /kː/ – /k/), tiek kokybiniai (pvz., /k/ – /v/) pokyčiai.
Kokio tipo priebalsiai ir priebalsių junginiai gali patirti laipsniavimą, įvairiose kalbose skiriasi, pavyzdžiui: šiaurės samių kalboje yra trys skirtingi laipsniai (taip pat priebalsiai gali būti trejopo ilgumo), sonantai /l m n r/ gali turėti keturis kiekybinius laipsnius. Vis dėlto dauguma finų kalbų pasižymi tik dviem laipsniais ir juos patirti gali tik sprogstamieji priebalsiai.
Kalbose taip pat gali būti taikomi apribojimai skoliniuose; pavyzdžiui, skoliniai ir kai kurie asmenvardžiai suomių kalboje gali patirti kiekybinį laipsniavimą, bet ne kokybinį, todėl auto nepavirsta *audon 'automobilio' ir išlieka auton.
Be to, priebalsių laipsniavimu neseniai pradėtas vadinti su minėtuoju nesusijęs modelis, galiojęs germanų prokalbėje, germanų kalbų pramotėje.
2007–2008 m. finansų krizė

2007–2008 m. finansų krizė – finansų krizė, ekonomistų laikoma didžiausia po XX a. ketvirtojo dešimtmečio antrosios pusės Didžiosios ekonominės krizės.
Prasidėjo 2007 m. JAV didelės rizikos paskolų rinkos krize. 2008 m. rugsėjo 15 d., žlugus Lehman Brothers investiciniam bankui, peraugo į tarptautinę bankų krizę. Itin didelė bankų, pavyzdžiui, Lehman Brothers, toleruojama rizika prisidėjo prie krizės masto išaugimo. Siekiant išvengti pasaulinės finansinės sistemos griūties, finansinėms įstaigoms teikta didelė finansinė pagalba. Vis dėlto tai neapsaugojo nuo pasaulinės recesijos, vadinamos Didžiąja recesija. 2009 m. pabaigoje euro zonos šalyse prasidėjo Europos vyriausybės skolų krizė.
Trečiosios Bazelio sutarties apibrėžti kapitalo ir likvidumo standartai įgyvendinti kai kuriose šalyse. JAV priimtas Doddo–Franko aktas, skirtas finansiniam stabilumui skatinti.
Juozas Sugintas

Biografija

1990 m. Lietuvos demokratinės darbo partijos narys.
1996–1997 m. (LDDP sąraše) Prienų rajono savivaldybės tarybos narys.
Atilla Szalai

Karjera

Profesionalo karjerą pradėjo 2015 m. Žaidė Austrijoje už Rapid Wien jaunimo komandą, o kartą pasirodė ir pagrindinėje komandoje. Bundeslygoje sužaidė 77 minutes.
Grįžo į Vengriją 2017 m. Gimtinėje atstovavo Mezőkövesdi ekipą.
2019 m. vasarą perėjo į Apóllōn iš Kipro. Pasižymėjo įvarčiu Europos lygos 2019–2020 m. turnyro atrankoje prieš FK Kauno Žalgiris.
Karymabadas

Istorija

Miestas nuo seno vadintas Baltitu ir apgyvendintas burušų. Buvo Hunzos karalystės sostine (1947 m. prisijungė prie Pakistano). Dabartinis miesto pavadinimas kilo nuo sufijų šventojo Karymo Aga Chano vardo.
San Sebastianas (Venesuela)

Istorija

San Sebastian de los Rejesas įkurtas 1586 m. konkistadoro Sebastiano Diaso Alfaro.
Garsas (JAV)

Istorija

Įsteigė ir leido Lietuvių Romos katalikų susivienijimas Amerikoje, Tautos fondas ir Amerikos lietuvių taryba. Nuo 1918 m. leidžia tik Lietuvių Romos katalikų susivienijimas Amerikoje; spausdinamas Brukline. Tiražas 1985 m. – 2000 egz.
Rašo ne tik apie Susivienijimo reikalus, bet ir kultūriniais, tautiniais, politiniais klausimais. Bendradarbiavo daugelis lietuvių publicistų, rašytojų, visuomenės veikėjų.
Korsikiečių kalba

Tarimas

Prancūzų ir korsikiečių kalbos šiek tiek skiriasi; pavyzdžiui, prancūziškai Korsika yra Corse, o korsikietiškai – Corsica, Portas prancūziškai yra Porto, o korsikietiškai – Portu, geografija prancūziškai yra géographie, o korsikietiškai – giugrafia, tačiau prancūzams susikalbėti Korsikoje nėra problema, nes Korsikoj taip pat kalbama ir prancūziškai.
Paprastoji cidonija

Augalo morfologija

Neaukšti medeliai arba krūmai. Siekia maždaug 4–8 m aukščio arba iki 10 m apimties. Lapai pražanginiai. Žiedai dideli, išsidėstę šakelių viršūnėse, balti arba šviesiai rožiniai. Žydi gegužės – birželio mėn.
Vaisiai netikrieji, obuolio ar kriaušės pavidalo, 2,5-3,5 cm ilgio. Subręsta rugsėjo – spalio mėn. Užaugina iki 2,5 kg vaisių.
Kinestetikas

Kinestetikų bruožai

Kinestetikams svarbu pojūčiai ir jutimai. Šiam tipui svarbus komfortas. Kinestetikas sėdi, kalba palinkęs į priekį, jo galva ir pečiai būna nuleisti žemyn. Dažniausiai žvilgsnis eina iš apačios. Šio tipo atstovai kvėpuoja giliai diafragma, mėgsta sunerti rankas ant krūtinės. Jų kalbėjimas lėtas, balsas gilus, gestai daugiausiai pilvo srityje. Šio tipo asmenims svarbu liesti pašnekovą. Dėl nevalingų prisilietimų netoleravimo visuomenėje, kinestetikas randa pakaitalą. Dažnai tai būna pieštukai, knygos, grandinėles, auskarai.
Šio tipo žmonės reikalauja artumo iš šalia esančiųjų. Lengvai įsijaučia į pasyvumą, nes negali visiems padėti. Būdingos taikdario savybės. Kinestetikai dažnai linkę į alkoholizmą, prie to priveda pasikartojančios depresijos dėl nepatiriamo artumo pojūčio.
Claude Joseph Vernet

Biografija

Žozefas Vernė gimė 1714 m. rugpjūčio 14 d. Avinjone. Iš pradžių jis mokėsi pas tėvą, tapytoją Antuaną Vernė, po to − pas istorinį tapytoją Philippe Sauvan. Vėliau mokėsi Provanso Ekse peizažo ir marinų tapybos pas Jacques Viali. Ž. Vernė pirmaisiais užsakymais buvo 1731 m. atliktos dekoracijos Simjano markizų namuose Ekse (išlikusios in situ). 1734 m. su Komon markizo parama Ž. Vernė iškeliavo į Romą baigti mokslų. Jis susipažino su Romos prancūzų dailininkų bendruomene ir Prancūzų akademijos Romoje nariais. Apie 1738 m. Ž. Vernė jau buvo susikūręs reputaciją Romoje, jo klientais buvo Sent Enjano hercogas, Prancūzijos ambasadorius, Ispanijos karalienė Izabelė Farnezė, daug keliaujančių Anglijos aristokratų.
1746 m. Ž. Vernė tapo Karališkosios Prancūzijos akademijos nariu, nuolat pristatinėjo paveikslus Paryžiaus Salono parodose, sulaukdavo kritikų pagyrų. Grįžęs į Prancūziją 1753 m. Ž. Vernė gavo ambicingą užsakymą iš karaliaus Liudviko XV − sukurti 15 Prancūzijos uostų topografinius vaizdus. Dailininkas dirbo ties šiuo projektu daugiau nei 10 metų ir metė darbus jų nebaigęs (dabar Luvre ir nacionaliniame Jūreivystės muziejuje Paryžiuje). Didžiąją Ž. Vernė kūrybos dalį sudaro itališki peizažai, uostų ir jūros audros vaizdai. Jis buvo įtakotas Klodo Loreno ir Salvatoro Rozos tapybos. Vėlyvieji jo paveikslai supanašėjo. Klodas Žozefas Vernė mirė 1789 m. gruodžio 3 d. Paryžiuje. Jo sūnus Karlas Vernė ir anūkas Horacijus Vernė tapo tapytojais.
Kuras

Kietasis kuras

Tai yra viena seniausiai naudojamų kuro rūšių. Šiam kurui priskiriama bet kokia kietos būsenos medžiaga, kuri degdama išskiria šilumą. Dažniausiai kaip kietasis kuras yra naudojamas malkos, anglys, medžio briketai, granulės.
Medienos kuras dažniausiai pasirenkamas namų šildymui. Iš trijų pagrindinių kietojo kuro rūšių – malkų, medienos briketų ir granulių – kaitriausiai dega granulės. Šią savybę lemia tai, kad medžio pjuvenos yra gerai išdžiovinamos ir tik tada suspaudžiamos. Toks kuras tampa sausesnis, jo energetinė vertė yra didesnė, o peleningumas – mažesnis.
Anglių kaip kietojo kuro populiarumas buvo didžiausias pramonės revoliucijos metu. Nors šis kuras vis dar naudojamas pramonėje, dabar Europos Sąjungos šalyse jų vartojimas sumažėjęs.

Skystasis kuras

Dauguma skystojo kuro rūšių yra gaunamos iš iškastinio kuro: tai – benzinas, dyzelinas, vandenilis, žibalas, alkoholis, amoniakas. Nors benzinas ir dyzelinas paprastai naudojamas transporto priemonių ir įvairios technikos varikliuose, tam tikros skystojo kuro rūšys taip pat gali būti naudojamos ir šildymui. Pavyzdys – žibalas, naudojamas stovyklaujant.

Dujinis kuras

Ši kuro rūšis yra naudojama tiek šildymui, tiek automobilių varikliams. Dujinis kuras yra gana pigus, be to, jį galima transportuoti laivais, vamzdžiais. Pasaulyje yra daug dujinio kuro šaltinių, tikimasi, kad ateityje jų bus ir daugiau. Dujinis kuras pasižymi ypač geru degumu ir dėl to teršiama gamta: degdamas šis kuras greitina „šiltnamio“ efektą.

Biokuras

Ekologijai įgaunant vis didesnį aktualumą, daugėja ir biokuro pasirinkimų. Biokuras gali būti skystas (etanolis, biodyzelinas) arba kietas (medienos briketai, granulės, žemės ūkio atliekos, specialiai kurui auginami kukurūzai).
Biokuras priskiriamas prie atsinaujinančių šaltinių, yra pigus, gali būti maišomas su kitomis kuro rūšimis. Jo panaudojimas automobiliuose šiuo metu vis dar ribojamas. Didėjantis biokuro naudojimas reikštų didesnius jo gamybos išteklius, o tai tiesiogiai veiktų ir kitų sferų, pavyzdžiui, maisto gamybą ar baldų pramonę: joms reikalinga mediena, kukurūzai ar kitos kultūros būtų panaudotos biokuro gamybai ir natūraliai tos srities gamybinės apimtys mažėtų.

Iškastinis kuras

Tai plačiai naudojama kuro rūšis (automobiliuose, tiekiama energija namams). Iškastiniu kuru laikomos anglys, gamtinės dujos, nafta. Tai – itin efektyvus, lengvai transportuojamas kuras, dėl to jo vartojimas pastaruoju metu nemažėja. Jo degimo metu išskirtos medžiagos teršia gamtą, tad ieškoma būdų, kaip sumažinti populiaraus iškastinio kuro naudojimą. Be to, tai yra baigtinis kuras, taigi, ieškoma alternatyvų jam ateityje pakeisti.

Branduolinis kuras

Branduolinio kuro šiluminė energija išsiskiria skylant atomams į mažesnes daleles. Kontroliuojant šį procesą branduolinė energija verčiama į mechaninę. Nors tokia kuro rūšis turi daug trūkumų (radiacijos, avarijos pavojus, sunku tinkamai atsikratyti atliekomis), ji ir toliau tebenaudojama dėl palyginus mažos aplinkos taršos bei nedidelių sąnaudų.
Aknystėlių piliakalnis

Piliakalnis

Piliakalnis buvo įrengtas Aknystėlių ežero pietiniame krante buvusioje kalvoje. Aikštelė ovali, pailga pietryčių-šiaurės vakarų kryptimi, apie 20 m ilgio ir 15 m pločio, su iškyšuliu šiaurės vakarų krašte. Šlaitai statūs, apie 10 m aukščio. Iš šiaurės piliakalnį juosia ežeras, iš pietų – geležinkelio perkasas, iš rytų ir vakarų – ežero pakrančių žemumos. 
Piliakalnio pietinė dalis nukasta 1899 m. pro jį pratiestam siaurajam geležinkeliui Švenčionėliai–Panevėžys, todėl pirminė piliakalnio išvaizda nežinoma. 1985 m. rekonstruojant šį geležinkelį į platųjį (rekonstrukcija liko nebaigta), piliakalnio viršus nustumtas per 2 m. Išliko 57x27 m dydžio, iki 6 m aukščio lapuočiais apaugęs piliakalnio kalvos pagrindas, viršuje dirvonuojantis.
400 m į šiaurės vakarus nuo piliakalnio buvo pilkapis su V a. kapu.

Aplinkiniai piliakalniai

Lašinių piliakalnis (Anykščiai) 21 kmJuodonių piliakalnis 19 km
Varniškių piliakalnis (Anykščiai) 6 kmŠiaudinių piliakalnis 4,5 kmPiliakalnio piliakalnis (Anykščiai) 8 km
Rubikių piliakalnis 9 kmNolėnų piliakalnis 11 km
Jaurelio piliakalnis 18 kmBuivydų piliakalnis 9 km
Jašiškio piliakalnis 10 kmPakalnių piliakalnis 7 km
Vitkūnų piliakalnis (Utena) 11 kmSūngailiškio piliakalnis 3,5 km
Antalgės piliakalnis 6 km